da en da nl ca da da de es da da da da da da da da da da da da da da da da da en nn nn pt da da da da da da da de da da da da da da da da da da da da da nl da en da da es nl da
Daniel Hald fra Darum Børneby bliver skoleleder på Cosmosskolen | Esbjerg Kommune
5.9.2022 13:00:00 CEST | Esbjerg Kommune
Der er nu sat navn på Cosmosskolens nye skoleleder, og det bliver Daniel Hald, der fra den 1. oktober står i spidsen for skoledistriktet med Spangsbjergskolen Cosmos, Boldesagerskole Cosmos og Bakkeskolen Cosmos. Det betyder, at Darum Børneby skal have ny skoleleder, og den proces bliver sat i gang med det samme.
Daniel Hald tiltræder den 1. oktober som skoleleder på Cosmosskolen. Foto: Privat
Det er en erfaren lærer og leder, der fra den 1. oktober bliver skoleleder på Cosmosskolen. Daniel Hald kender nemlig Esbjerg Kommunes skolevæsen særdeles godt og har i mange år arbejdet med både undervisning og ledelse på kommunens skoler. Derfor tager han både værdifuld viden, erfaring og netværk med sig ind i sit nye job.
Daniel Hald blev uddannet lærer fra Ribe Seminarium i 2003, og frem til 2015 underviste han på Kvaglundskolen, hvor han herefter var pædagogisk leder i seks år. Sideløbende har han i en periode været souschef for Signaturskolen, indtil han i foråret 2021 blev først konstitueret og siden fastansat som skoleleder i Darum Børneby.
Ifølge skolechef, Morten Mærsk Schmidt, var det et enigt ansættelsesudvalg, der pegede på Daniel Hald som Cosmosskolens nye skoleleder, og han ser frem til at fortsætte samarbejdet med Daniel Hald som en del af skoleledergruppen.
”Vi havde et felt af meget kvalificerede ansøgere, og jeg er glad for, at Daniel Hald var en af dem. Han kender vores skolevæsen og har både solid erfaring og en ledelsesstil, som passer rigtig godt til den måde, vi gerne vil drive skole på i Esbjerg Kommune. Med frihedsforsøget er vi midt i en spændende tid, hvor politikere, elever, forældre, medarbejdere og ledere udvikler fremtidens folkeskole sammen. Jeg glæder mig til, at Daniel sammen med alle de dygtige mennesker i og omkring Cosmosskolen vil fortsætte alt det gode, der er på Cosmosskolen, og med tiden endda gøre en god skole endnu bedre,” siger Morten Mærsk Schmidt.
Også Daniel Hald ser frem til at begynde i sit nye job.
”Jeg glæder mig til at tage hul på opgaverne på Cosmosskolen. Det er et veldrevet skoledistrikt med tre skoler, som alle fungerer godt og har stærke hold af kompetente og engagerede medarbejdere, og sammen kan vi fortsætte den gode udvikling og gribe de muligheder, som frihedsforsøget har åbnet for. Min tid i Darum Børneby har været rigtig god og lærerig, og jeg har været meget glad for samarbejdet med alle i og omkring børnebyen, så jeg tager kun herfra, fordi der bød sig en virkelig spændende mulighed for mit videre arbejdsliv,” siger Daniel Hald.
Processen med at finde en ny skoleleder til Darum Børneby er nu sat i gang. Foreløbigt har souschef, Hanne Friisgaard, overtaget ledelsen, og stillingen som skoleleder bliver slået op hurtigst muligt.
Privat bor Daniel Hald i Hjerting sammen med sin hustru Christina og deres to børn på 11 og 13 år.
Morten Mærsk Schmidt, skolechef i Esbjerg Kommune, morsc@esbjerg.dk, tlf. 26 15 15 33
Daniel Hald, kommende skoleleder på Cosmosskolen, dani4313@esbjerg.dk, tlf. 24 27 24 52
Daniel Hald tiltræder den 1. oktober som skoleleder på Cosmosskolen. Foto: Privat
Information om Esbjerg Kommune
Esbjerg er landets femtestørste by og Danmarks EnergiMetropol. Vi har sat ambitiøse klimamål og går forrest i den bæredygtige udvikling, hvor byen spiller en central rolle for hele Europas grønne kurs.
I Esbjerg Kommune er pionerånd og viljen til fremdrift en del af DNA'et, og der er ikke langt fra idé til handling. Vores nye mål for Esbjerg er at blive et fyrtårn inden for oplevelser og kultur. Her er allerede masser af spændende muligheder, og nu sætter vi turbo på, så endnu flere får øje på Esbjerg.
Danmarks ældste by, Ribe, ligger i Esbjerg Kommune, og her emmer det af kultur og charme, lige som stationsbyen Bramming er populær og driftig. Samtidig nyder Esbjerg Kommune godt af en perlerække af aktive landsbyer med stærke fællesskaber.
Følg pressemeddelelser fra Esbjerg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Esbjerg Kommune
Esbjerg samler verdens energibyer4.10.2022 09:15:00 CEST | Pressemeddelelse
Den globale sammenslutning af energibyer, Word Energy Cities Partnership, har i år inviteret til årsmøde i Esbjerg, og der er lagt op til et tredages program, som fungerer som et udstillingsvindue for den grønne omstilling i EnergiMetropolen Esbjerg.
Esbjergs frivillige modtog fornemme priser til Frivillig Fredag3.10.2022 08:40:38 CEST | Pressemeddelelse
Der skal lyde et stort tillykke til Dansk Flygtningehjælp - Frivilliggruppen Ribe, Blå Kors Familienetværk i Jakobskirken og Juletræsforeningen for socialt udsatte børn, der netop har modtaget årets Frivillighedspriser i Esbjerg Kommune og Høreforeningens lokalafdeling, der har modtaget Johan Hoffmann Fondens Pris 2022.
Nyt tilbud i Esbjerg og Varde skal fremme seksuel sundhed og trivsel blandt unge i alderen 12-25 år27.9.2022 11:00:00 CEST | Pressemeddelelse
UngeLiv er navnet på et nyt tilbud, som skal give unge i alderen 12-25 år mulighed for samtaler og rådgivning om seksuel sundhed og trivsel. Tilbuddet, der åbner den 3. oktober 2022, er et samarbejde mellem Esbjerg Kommune, Varde Kommune og Sydvestjysk Sygehus.
Idrætsforeninger flytter ind i folkeskolen22.9.2022 08:26:42 CEST | Pressemeddelelse
Nyt samarbejde mellem skoler og foreninger skal styrke glæden ved idræt og bygge bro til foreningslivet.
Esbjerg Kommune får pris for sin indsats for borgere med type 2-diabetes16.9.2022 14:13:33 CEST | Pressemeddelelse
Sammen med Vejen, Fanø, Billund og Varde kommuner og Steno Diabetes Center Odense fik Esbjerg Kommune torsdag den 15. september Diabetesforeningens Handlingspris 2022. Prisen gives for patientuddannelseskonceptet "Lev Livet med type 2-diabetes”, som parterne i fællesskab har udviklet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022